Document ID: 31994R2818

ΚΑΝΟΝΙΣΜΟΣ (ΕΚ) αριθ. 2818/94 ΤΟΥ ΣΥΜΒΟΥΛΙΟΥ της 17ης Νοεμβρίου 1994 για την παράταση ισχύος του προσωρινού δασμού αντιντάμπινγκ στις εισαγωγές φουρφουραλδεΐδης καταγωγής Λαϊκής Δημοκρατίας της Κίνας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Κοινότητας (1), και ιδίως το άρθρο 11,
την πρόταση της Επιτροπής,
Εκτιμώντας:
ότι η Επιτροπή, με τον κανονισμό (ΕΚ) αριθ. 1783/94 (2), επέβαλε προσωρινό δασμό αντιντάμπινγκ στις εισαγωγές φουρφουραλδεΐδης καταγωγής Λαϊκής Δημοκρατίας της Κίνας-
ότι η εξέταση των γεγονότων δεν έχει ακόμα περατωθεί και η Επιτροπή ενημέρωσε τους εξαγωγείς που είναι γνωστό ότι ενδιαφέρονται σχετικά με την πρόθεσή της να προτείνει την παράταση ισχύος του προσωρινού δασμού αντιντάμπινγκ για περίοδο δύο μηνών-
ότι οι εξαγωγείς δεν προέβαλαν αντιρρήσεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
H ισχύς του προσωρινού δασμού αντιντάμπινγκ στις εισαγωγές φουρφουραλδεΐδης καταγωγής Λαϊκής Δημοκρατίας της Κίνας που επιβλήθηκε με τον κανονισμό (ΕΚ) αριθ. 1783/94, παρατείνεται για περίοδο δύο μηνών και λήγει στις 22 Ιανουαρίου 1995. Εάν, πριν από την ημερομηνία αυτή, το Συμβούλιο υιοθετήσει οριστικά μέτρα ή εάν περατωθεί η διαδικασία δυνάμει του άρθρου 9 του κανονισμού (ΕΟΚ) αριθ. 2423/88, ο δασμός παύει να ισχύει.
Άρθρο 2
O παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Νοεμβρίου 1994.

Labels: 4
17
1
3
18